आजमगढ़. सरायमीर थाना क्षेत्र में लगातार हो रही चोरी की घटनाओं के विरोध में सोमवार को अचानक लोगों का गुस्सा फूट पड़ा। लोगों ने फूलपुर बरदह मार्ग को जाम कर प्रदर्शन शुरू कर दिया जिसके कारण क्षेत्र में अफरातफरी मच गयी। घटना की जानकारी मिलने पर पुलिस मौके पर पहुंची और लोगों को समझाबुझाकर जाम समाप्त कराने का प्रयास किया लेकिन लोग पुलिस के खिलाफ नारेबाजी करते रहे। करीब दो घंटे बाद पुलिस ने जाम समाप्त कराया ।